
RAPORT

asupra proiectului de Lege pentru stabilirea unor  măsuri privind acţiunile şi  cererile în  justiţie formulate de cultele religioase recunoscute din România
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi   a fost sesizată spre dezbatere, în fond, cu proiectul de Lege pentru stabilirea unor  măsuri privind acţiunile şi  cererile în  justiţie formulate de cultele religioase recunoscute din România, trimis cu adresa nr. P.L.x 733 din 11 octombrie 2006, înregistrat sub nr. 31/1173 din 12 octombrie 2006.
Senatul, în calitate de primă Cameră sesizată, a adoptat proiectul de  lege, în şedinţa din  9 octombrie  2006.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ  a avizat favorabil iniţiativa legislativă,  cu unele observaţii şi propuneri, conform avizului nr.868/22.06.2006.

 Comisia pentru drepturile  omului, culte  şi  problemelor  minorităţilor  naţionale cu avizul nr.25/838/18.10.2006, a avizat favorabil   proiectul de lege, în forma  adoptată  de Senat.
Comisia  pentru buget finanţe  şi bănci, a hotărât avizarea  favorabilă  a proiectului  de lege, în forma  adoptată  de Senat, conform avizului nr.637/18.10.2006.
 Iniţiativa legislativă supusă dezbaterii are ca obiect de reglementare stabilirea  unor  măsuri  privind acţiunile  şi  cererile  în justiţie formulate   de  cultele  religioase   recunoscute  din  România  prin care  se propune  ca  pentru  constatarea,  în condiţiile  legii, a dobândirii prin uzucapiune a dreptului  de proprietate, acţiunile  şi  cererile  privind  revendicarea,   cele  care  privesc  construcţii şi  terenurile  aferente sau terenuri  libere  situate în intravilanul localităţii, precum şi cele  pentru constatarea  existenţei dreptului  de proprietate  asupra  unor  asemenea  bunuri să  fie  scutite  de  plata taxei judiciare de timbru şi de  timbru judiciar.
În conformitate cu prevederile art. 61 din Regulamentul Camerei Deputaţilor, membrii Comisiei  au examinat iniţiativa legislativă menţionată mai  sus,  în şedinţa din 1 noiembrie 2006.  La  dezbaterea  acestei  iniţiative legislative au  participat, în calitate  de invitaţi,  din  partea  Ministerului  Justiţiei, doamna Katalin Barbara Kibedi, secretar de  stat şi  doamna Violeta  Belegante, şef serviciu.
La  lucrările şedinţei, din totalul de 25 membri ai Comisiei juridice, de disciplină şi imunităţi au fost prezenţi la şedinţă 14 deputaţi.

În urma examinării  iniţiativei legislative şi a punctelor de vedere exprimate de către membri comisiei, s-a hotărât, cu unanimitate de voturi,  să se supună plenului Camerei Deputaţilor  spre dezbatere  şi adoptare proiectul de Lege pentru stabilirea unor  măsuri privind acţiunile şi  cererile în  justiţie formulate de cultele religioase recunoscute din România, în forma  adoptată  de Senat.


În raport cu obiectul şi conţinutul său,  propunerea  legislativă face parte din categoria legilor ordinare.
                    PREŞEDINTE,                                    SECRETAR,
                    Sergiu ANDON                                     George BĂEŞU
Consilier
Dumitra Diaconu

